सर्वधर्म प्रार्थना कर लोगों ने किया रक्तदान
पूर्व प्रधानमंत्री अटल बिहारी बाजपेयी का जन्मदिन अटल सेना एवं मां शारदा सहायता समिति ने अनूठे अंदाज में मनाया। कार्यक्रम में जहां सर्वधर्म समभाव का संदेश देने सर्वधर्म प्रार्थना की गई, वहीं कई जिंदगियां बचाने रक्तदान भी किया। कार्यक्रम में विधायक हेमंत खंडेलवाल, नपा अध्यक्ष अलकेश आर्य, फादर ब्राइस कुटिन, सिक्ख धर्म से दलजीत सिंह गौतम,पं. यशवंत शुक्ला, डॉ. डब्ल्यू ए नागले, विवेक मालवीय, समाजसेवी विवेक पटेल, किशोर गुगनानी, पिंटू परिहार उपस्थित रहे।
अतिथियों ने रक्तदाताओं की आरती उतारकर सर्वधर्म समभाव के लिए प्रार्थना की। अटल सेना संयोजक राजेंद्र सिंह चौहान ने बताया देश में एकता और अखंडता बनी रहे। इसीलिए सभी धर्मों के लोगों ने रक्तदान से एकता का संदेश दिया। संस्था के शैलेंद्र बिहारिया ने बताया इस कार्यक्रम में रक्तदान करने के लिए चिचोली, भैंसदेही, जोगली, झल्लार, आमला, मुलताई से आधा सैकड़ा युवा पहुंचे।
hin_Deva hin_Deva hin_Deva